№ 340 2012 жылдың «19» қазаны

облыс әкімі аппарат

басшысының бұйрығына

қосымша

**Солтүстік Қазақстан облыстық**

**Қазақстан халқы ассамблеясы хатшылығының**

**ережесі**

**1. Жалпы ережелер**

1. Облыс, республикалық маңызы бар қала және астана Қазақстан халқы ассамблеясының хатшылығы (бұдан әрі – Ассамблея хатшылығы) облыс әкімі аппаратының дербес құрылымдық.

2. Ассамблея хатшылығы өз қызметінде Қазақстан Республикасы Конституциясын, «Қазақстан халқы Ассамблеясы туралы» Қазақстан Республикасының Заңын, Қазақстан Республикасы Президентінің 2011 жылғы 7 қыркүйектегі №149 «Қазақстан халқы Ассамблеясының ережесі туралы» Жарлығын, басқа да нормативтiк құқықтық актiлердi және осы Ережені басшылыққа алады.

3. Ассамблея хатшылығының құрылымын, штат санын Қазақстан Республикасының заңнамасында белгiленген тәртiппен мемлекеттiк органның уәкiлеттi лауазымды адамы бекiтедi.

**2. Солтүстік Қазақстан облыстық**

**Қазақстан халқы ассамблеясы хатшылығының**

**негізгі міндеттері, функциялары мен құқықтары**

4. Міндеті: облыс Қазақстан халқы ассамблеясы қызметін қамтамасыз ету, Қазақстан халқы Ассамблеясының және оның Төрағасының – Қазақстан Республикасы Президентінің, Ассамблея Кеңесінің және Төраға орынбасарларының шешімдері мен тапсырмаларын орындау.

Функциялар:

1) облыс Қазақстан халқы ассамблеясы төрағасының онда өңірдің ұлттық, әлеуметтік-мәдени және қоғамдық мүдделерін білдіру қажеттігін ескере отырып облыс, республикалық маңызы бар қала және астана ассамблеясы құрылымы мен құрамын анықтау құзыретін ұйымдастыру;

2) облыс ассамблеясының қызметін ақпараттық-сараптамалық және ұйымдастырушылық қамтамасыз етуді, оның ішінде облыс, республикалық маңызы бар қала және астана ассамблеясы төрағасының қатысуымен шаралар өткізуді қамтамасыз ету;

3) облыс ассамблеясының сессиясы мен кеңесін өткізуді және олардың құзыреттерін іске асыруды қамтамасыз ету;

4) облыс ассамблеясының, сондай-ақ оның сессиясының:

Ассамблеяның және оның Кеңесiнiң шешiмдерiн, өз шешiмдерiн және Төрағаның оның орынбасарларының тапсырмаларын орындау;

Ассамблея Кеңесiне жiберiлетін, Қазақстан Республикасы Парламентiнiң Мәжiлiсiне депутаттыққа Ассамблея сайлайтын кандидаттарды ұсыну жөнiнде ұсыныстар әзiрлеу;

облыстық этномәдени және басқа да қоғамдық бірлестіктердің ұсынысы негізінде Ассамблея мүшелігіне кандидатуралар ұсыну;

өңiрдегi этносаралық қатынастардың жай-күйi және оларды нығайту перспективалары туралы ақпарат жинау және Ассамблеяға ұсыну жөніндегі құзіретін қамтамасыз ету;

5) Ассамблея сессияларында Ассамблея мүшелерінің есебін тыңдауды және азаматтардың және заңды тұлғалардың өтініштерін қарауды ұйымдастыруға жәрдемдесу;

6) жергілікті атқарушы органдар мен лауызымды тұлғалардың Ассамблея сессиялары мен Кеңесінің, Ассамблея Төрағасы мен оның орынбасарларының шешімдері мен тапсырмаларын қарауын бақылау;

7) жергілікті мемлекеттік органдармен және ұйымдармен, қоғамдық және этномәдени бірлестіктермен және азаматтық қоғам институттарымен:

мемлекеттік ұлттық саясатты іске асыру, этносаралық толераттылық, қоғамдық келісім және қоғамдық тұрақтылықты, ел бірлігін, қазақстандық азаматтық бірегейлік пен отансүйгіштікті нығайту;

Ассамблея құзыреті шегінде мемлекеттік тілді және Қазақстан халқының басқа да тілдерін дамыту, Қазақстанның мәдени-тілдік әр алуандығын сақтау;

этносаралық қатынастар саласында келіспеушіліктер мен жанжалдарды реттеу, даулы жағдайға жол бермеу жөнінде нақты шараларды іске асыру жөніндегі ұсынымдарды тұжырымдауды және оларды шешуге қатысуды қамтамасыз ету бойынша қарым-қатынас жасау;

8) облыс ассамблеясының ғылыми-сарапшылық топ және басқа да құрылымдары қызметін үйлестіру;

9) облыс этносаралық қатынастарды болжау, оның жай-күйі және оны нығайтудың перспективалары туралы ақпараттарды жинау, жүйелеу, мониторинг жүргізу талдау және қорыту;

10) облыс ассамблеясының құзыреті шегінде мемлекеттік тілдің қолдану аясының кеңейуіне, Қазақстан этностарының басқа да тілдерінің даму жағдайына мониторинг, талдау жүргізу мәліметтерді қорыту, облыстардағы, республикалық маңызы бар қала және астанадағы демографиялық жағдайды және көші-қон процестерін зерттеу;

11) облыс ассамблеясының өңірлік этносаралық саладағы саясатын жетілдіру бойынша жұмысын ұйымдастыру;

12) этносаралық келісімге бағытталған семинарлар, конференциялар өткізу, ағартушылық және баспа қызметін ұйымдастыру өзге де іс-шараларды жүзеге асыру, этномәдени қоғамдық бірлестіктерге әдістемелік, ұйымдастырушылық және құқықтық көмек көрсету;

13) азаматтардың және заңды тұлғалардың этносаралық келісімді және ел бірлігін қамтамасыз ету мәселесі бойынша өтініштерін қарау, оларды талдау, азаматтарды қабылдауды жүзеге асыру.

5. Құқықтары мен міндеттері:

Жүктелген міндеттер мен функцияларды жүзеге асыру мақсатында ассамблея хатшылығы:

1) белгіленген тәртіпте облыс әкімі аппаратының құрылымдық бөлімшелерінен және басқа да ұйымдардан өз құзыретін жүзеге асыру үшін қажетті мәліметтер мен материалдар сұрауға және алуға;

2) облыс ассамблеясы жанынан ғылыми-сарапшылық топ, сондай-ақ қажет болған жағдайда басқа да топтар мен комиссиялар, оның ішінде басқа да жергілікті мемлекеттік органдар мен ұйымдармен бірлесе отыр құруға;

3) ассамблея жұмысына қоғамдық негізде ғылыми және басқа да ұйымдарды, жекелеген мамандар мен ғалымдарды (келісімі бойынша) тартуға;

4) облыс әкімі бекітетін ассамблея хатшылығы құзыретіне қатысты сұрақтар бойынша өңірлік бағдарламалар мен жоспарларды әзірлеуге қатысуға;

5) ассамблея хатшылығы құзыретіне кіретін сұрақтар бойынша әкімдік қаулыларының, облыс республикалық маңызы бар қала және астана әкімі шешімдерінің және өкімдерінің жобасын әзірлеуге;

6) ассамблея хатшылығы құзыретіне қатысты сұрақтар бойынша жергілікті мемлекеттік органдардың қызметін үйлестіруге және бақылауға, сондай-ақ әдістемелік басшылықты жүзеге асыруға;

7) Қазақстан Республикасының қолданыстағы заңнамасына сәйкес өзге де құзыреттерді жүзеге асыруға құқылы.

Хатшылықтар өз қызметтерін іске асыру кезінде қолданыстағы заң талаптарын сақтауға, сондай-ақ осы Ереже талаптарын қатаң орындауға міндетті.

**3. Қазақстан халқы ассамблеясы хатшылығының**

**қызметін ұйымдастыру**

6. Ассамблея хатшылығы Қазақстан Республикасының заңнамалық актiлерiне, Президентiнiң актiлерiне, Қазақстан Республикасының өзге де нормативтiк құқықтық актiлерiне сәйкес өзiнiң негiзгi мiндеттерi мен функцияларын iске асыру үшiн қажеттi өкiлеттiктердi иеленедi.

7. Ассамблея хатшылығына облыс әкімі оның тәжірибесі мен беделін ескере отырып Қазақстан Республикасы Президенті Әкімшілігінің Қазақстан халқы Ассамблеясы Хатшылығымен келісе отырып тағайындайтын меңгеруші жетекшілік етеді.

8. Ассамблея хатшылығының меңгерушісі мәртебесіне сай облыс ассамблеясы төрағасының орынбасары болып табылады.

9. Ассамблея хатшылығының меңгерушісі құрылымдық бөлiмшенiң қызметiне жалпы басшылықты жүзеге асырады және құрылымдық бөлiмшеге жүктелген мiндеттердiң орындалуы мен оның өз функцияларын жүзеге асыруы үшiн дербес жауапты болады.

10. Ассамблея хатшылығының меңгерушісі басшысына мемлекеттік органның басшысына құрылымдық бөлімшенің құрылымы мен штаттық кестесі бойынша ұсыныстар береді.

11. Ассамблея хатшылығының меңгерушісі:

1) Қазақстан Республикасы Президенті Әкімшілігінің Қазақстан халқы Ассамблеясы хатшылығымен, облыс ассамблеясы құрылымына кіретін этномәдени және басқа да қоғамдық бірлестіктермен, бұқаралық ақпарат құралдарымен тұрақты байланысты қамтамасыз етеді;

2) облыс ассамблеясы төрағасының тапсырмасымен облыс, республикалық маңызы бар қала және астана ассамблеясы атынан өкілдік етеді;

3) кемінде тоқсанына бір рет облыс әкіміне облыс, республикалық маңызы бар қала және астана ассамблеясының қызметі және оның тапсырмаларының орындалу барысы туралы жеке ақпараттандырады;

4) облыста этносаралық келісімге қатысты сұрақтар бойынша өтетін отырыстар мен кеңестерге қатысады;

5) облыс әкімі аппаратының басшылығына жергілікті мемлекеттік органдарға тапсырма беру туралы бастама жасайды;

6) ассамблея хатшылығы қызметіне талдау жасайды, оның жетілдіру жөнінде ұсыныстар әзірлейді;

7) ассамблея хатшылығы қызметкерлерінің міндеттері мен құзыретін айқындайды;

8) Қазақстан Республикасы заңдары мен Президенті актілеріне сәйкес басқа да құзыреттерді жүзеге асырады.

12. Ассамблея хатшылығы құзыретiне кiретiн мәселелер бойынша оның атынан басқа құрылымдық бөлiмшелерге жiберiлетiн құжаттарға ассамблея хатшылығы меңгерушісі, ал ол болмаған жағдайда оны алмастыратын адам қол қояды.